b'\n_START_ARTICLE_\nYork\n_START_SECTION_\nIzvor imena\n_START_PARAGRAPH_\nBeseda York (iz stare dan\xc5\xa1\xc4\x8dine J\xc3\xb3rv\xc3\xadk, 9. st.) izhaja iz latiniziranega imena za mesto, zapisanega na razli\xc4\x8dne na\xc4\x8dine kot Eboracum, Eburacum ali Eburaci. Prva omemba Yorka s tem imenom je datirana okoli leta 95 - 104 kot naslov na leseno pisalno tabloiz rimske utrdbe Vindolanda v Northumberland. _NEWLINE_Toponimika od Eboracum je negotova, ker jezik predrimskega avtohtonega prebivalstva ni bil nikoli zabele\xc5\xbeen. Menijo, da so govorili keltski jezik, povezan s sodobno vali\xc5\xbean\xc5\xa1\xc4\x8dino. Smatrajo, da Eboracum izhaja iz keltske besede Eborakon, kombinacija eburos - "drevo tisa" (prim. staro irsko Ibar - "drevo tisa", vali\xc5\xbeansko efwr -  "jel\xc5\xa1a-krhlika", bretonsko evor -  "jel\xc5\xa1a-\xc4\x8de\xc5\xa1nja") in pripona *- \xc4\x81ko(n) - "kraj" (prim. vali\xc5\xbeansko - og), kar pomeni, bodisi "prostor od tise" (prim. efrog\' v vali\xc5\xbeanskem, eabhrac v irski gel\xc5\xa1\xc4\x8dini in eabhraig v \xc5\xa1kotski gel\xc5\xa1\xc4\x8dini, po katerih imenih mesta je znano v teh jezikih); ali manj verjetno, Eburos - "premo\xc5\xbeenje", ki je osebno keltsko ime omenjeno v razli\xc4\x8dnih dokumentih kot E\xce\xb2\xce\xbf\xcf\x85\xcf\x81\xce\xbf\xcf\x82, Eburus in Eburius in ki v kombinaciji z isto pripono *-\xc4\x81ko(n), lahko ozna\xc4\x8dujejo lastnost. _NEWLINE_Ime Eboracum je postalo angle\xc5\xa1ko Eoforwic v 7. stoletju; iz 7. stoletja je stara angle\xc5\xa1\xc4\x8dina za "merjasec" postala eofor. Ko je leta 866 danska vojska osvojila mesto, je njegovo ime postalo J\xc3\xb3rvik._NEWLINE_J\xc3\xb3rvik je postopoma postal York v stoletjih po Normanih, ki se je gibalo od srednjeangle\xc5\xa1kega Yerk v 14. stoletju, skozi Yourke v 16. stoletju, Yarke v 17. stoletju. Oblika York je bila prvi\xc4\x8d zabele\xc5\xbeena v 13. stoletju. Veliko podjetij in krajevnih imen se sklicujejo po rimskem imenu. Nad\xc5\xa1kof Yorka uporablja Ebor kot svoj priimek v svojem podpisu.\n_START_SECTION_\nZgodnja zgodovina\n_START_PARAGRAPH_\nArheolo\xc5\xa1ki dokazi ka\xc5\xbeejo, da so mezolitski ljudje naselili regijo York med letoma 8000 in 7000 pred na\xc5\xa1im \xc5\xa1tetjem, \xc4\x8deprav ni znano ali so bila njihova naselja trajna ali za\xc4\x8dasna. V \xc4\x8dasu rimskega osvajanja Velike Britanije, so obmo\xc4\x8dje zasedala plemena znana kot Brigantes. Brigantinsko plemensko obmo\xc4\x8dje je sprva postala rimska najemna dr\xc5\xbeava, kasneje pa so njeni voditelji postali bolj sovra\xc5\xbeni in rimska Deveta legija je bila poslana severno od reke Humber na Brigantiansko ozemlje. _NEWLINE_Mesto je bilo ustanovljeno v letu 71, ko je Deveta legija osvojila Brigantes in zgradila leseno voja\xc5\xa1ko trdnjavo na ravnem terenu nad reko Ouse blizu soto\xc4\x8dja z reko Foss. Trdnjava, ki je bila kasneje obnovljena v kamnu, je imela povr\xc5\xa1ino 20 ha in je bila naseljena s 6000 vojaki. Rimska utrdba le\xc5\xbei pod temelji stolnice York Minster. Izkopavanja v pod temelji so razkrila nekatere od prvotnih sten. _NEWLINE_Cesarji Hadrijan, Septimij Sever in Konstantin I. so vsi imeli dvor v Yorku med razli\xc4\x8dnimi akcijami. V \xc4\x8dasu svojega bivanja je cesar Sever razglasil York za prestolnico province Britannia Inferior in verjetno je, da je bil tisti, ki je Yorku dodelil privilegije kolonije ali mesta. Konstantin I. je umrl leta 306, v \xc4\x8dasu bivanja v Yorku, njegov sin Konstantin I. Veliki je bil razgla\xc5\xa1en za cesarja med vojaki v trdnjavi. _NEWLINE_Medtem ko sta bili Rimska kolonija in trdnjava na vi\xc5\xa1je le\xc5\xbee\xc4\x8dih obmo\xc4\x8djih, je bilo leta 400 mesto \xc5\xbertev ob\xc4\x8dasnih poplav rek Ouse in Foss in bilo zato opu\xc5\xa1\xc4\x8deno. York se je v post-rimski dobi ponovno vzpostavil, Naselili so ga Angli v 5. stoletju._NEWLINE_Osu\xc5\xa1evanje poplavljenih delov mesta se je za\xc4\x8delo v 7. stoletju pod kraljem Edvinom Northumbrijskim in York je postal njegovo glavno mesto.  Prva stolna cerkev je bila zgrajena za Edvinov krst v letu 627. Edvin naro\xc4\x8di majhno leseno cerkev obnoviti v kamnu. Leta 633  je bil ubit in dokon\xc4\x8danje kamnite stolnice je padlo na njegovega naslednika Osvalda. V naslednjem stoletju je pri\xc5\xa1el v \xc5\xa1olo v Yorku Alkuin. Dolgo kariero je imel kot u\xc4\x8ditelj in u\xc4\x8denjak, najprej na \xc5\xa1oli v Yorku, zdaj znani kot \xc5\xa1ol svetega Petra, ustanovljena leta 627 in kasneje kot vodilni svetovalec Karla Velikega za cerkvene in izobra\xc5\xbeevalne zadeve._NEWLINE_Leta 866 je bila Northumbria sredi bojev, ko so Vikingi oplenili in zasedli York. Pod Vikingi je mesto postalo glavno re\xc4\x8dno pristani\xc5\xa1\xc4\x8de, in je bilo del obse\xc5\xbenih vikin\xc5\xa1kih trgovskih poti po vsej severni Evropi. Zadnjega neodvisnega vladarja J\xc3\xb3rvika, Erika I., imenovan Bloodaxe (krvava sekira) ((c. 947\xe2\x80\x93948 and 952\xe2\x80\x93954) je pregnal iz mesta leta 954 kralj Edred v svojem uspe\xc5\xa1nem poskusu za zdru\xc5\xbeitev Anglije.\n_START_SECTION_\nPo zasedbi\n_START_PARAGRAPH_\nLeta 1068, dve leti po normanski zasedbi Anglije, so se ljudje Yorka upirali. Sprva je bil upor uspe\xc5\xa1en, vendar je bil ob prihodu Williama Osvajalca upor zatrt. William je postavil dve leseni utrdbi iz kolov, ki sta bili vidni na obeh straneh reke Ouse. York je opusto\xc5\xa1il s svojo vojsko v severnem Harryingu._NEWLINE_Prva kamnita stolnica je bila hudo po\xc5\xa1kodovana v po\xc5\xbearu v vstaji. Normani so zgradili novo na drugi strani. Okoli leta 1080 je nad\xc5\xa1kof Thomas za\xc4\x8del graditi katedralo, ki je v tistem \xc4\x8dasu postala sedanja stolnica. York je za\xc4\x8del uspevati. Leta 1190 je bil grad York pri\xc4\x8da zloglasnega pokola svojih judovskih prebivalcev, v katerem je umrlo najmanj 150 Judov (nekateri ocenjujejo celo 500). _NEWLINE_Mesto, s svojo lego ob reki Ouse in v bli\xc5\xbeini Great North Road je postal glavni trgovinski center. Kralj Ivan Brez de\xc5\xbeele dodeli prvo mestno listino leta 1212, ki potrjuje trgovalne pravice v Angliji in Evropi. V kasnej\xc5\xa1em srednjem veku je York uva\xc5\xbeal vino iz Francije, tkanine, vosek, platno in oves iz Nizozemskih de\xc5\xbeel, les in krzno iz Baltika in izva\xc5\xbeal \xc5\xbeito za Gaskonjo in zrnje in volno v Nizozemske de\xc5\xbeele. York je postal glavni proizvodno in trgovsko sredi\xc5\xa1\xc4\x8de za obla\xc4\x8dila. Edvard I. je \xc5\xa1e naprej spodbujal gospodarstvo v mestu, mesto pa uporabljal za svojo bazo za vojno na \xc5\xa0kotskem. Mesto je bilo mesto ve\xc4\x8djih nemirov med kme\xc4\x8dkimi upori leta 1381. Mesto je pridobilo \xc5\xa1e ve\xc4\x8djo avtonomijo od osrednje vlade, vklju\xc4\x8dno privilegije, zapisane v listini Richarda II., podeljene leta 1396.\n_START_SECTION_\n16. do 18. stoletje\n_START_PARAGRAPH_\nMesto je v Tudorskih \xc4\x8dasih do\xc5\xbeivelo obdobje gospodarskega nazadovanja. Pod Henrikom VIII. so v \xc4\x8dasu razpustitve samostanov videli konec \xc5\xa1tevilni samostani v Yorku, vklju\xc4\x8dno z  redovniki v bolni\xc5\xa1nicah sv. Nikolaja in sv. Lenarta, najve\xc4\x8dje tovrstne institucije na severu Anglije. To je pripeljalo do gibanja Pilgrimage of Grace, vstaje severnih katoli\xc4\x8danov v Yorkshiru in Lincolnshire, ki so nasprotovali verskim reformam. [[Henrik VIII.GG je obnovil svoja pooblastila z ustanovitvijo Svet za sever v Yorku v ukinjeni opatiji St. Mary Abbey. Mesto je v tem obdobju postalo trgovsko in storitveno sredi\xc5\xa1\xc4\x8de._NEWLINE_Guy Fawkes, ki se je rodil in \xc5\xa1olal v Yorku, je bil \xc4\x8dlan skupine rimskokatoli\xc5\xa1kih obnoviteljev, ki so na\xc4\x8drtovali  Smodni\xc5\xa1ko zaroto. Njegov cilj je bil, da izpodrinejo protestantska pravila z razstrelitvijo domov parlamenta, medtem ko bi bili kralj Jakob I. Angle\xc5\xa1ki, protestant in tudi najbolj katoli\xc5\xa1ka aristokracija in plemstvo notri._NEWLINE_Leta 1644, v \xc4\x8dasu dr\xc5\xbeavljanske vojne, ko so parlamentarci oblegali York, je bilo veliko srednjeve\xc5\xa1kih hi\xc5\xa1 zunaj mestnega obzidja izgubljenih. Barbakan na Walmgate Baru je bila oslabljena od eksploziva, vendar je bila odkrita. Ob prihodu princa Ruperta z vojsko 15.000 mo\xc5\xbe, je bilo obleganje odpravljeno. Parlamentarci so se umaknili 10 km stran od Yorka z Rupertom za petami, premagal jih je v bitki pri Marston Moor. Od Rupertovih 15.000 vojakov, jih je bilo 4.000 in 1500 ujetih. Obleganje je bilo obnovljeno, vendar mesto ni moglo dolgo zdr\xc5\xbeati in 15. julija ga je preda Sir Thomas Fairfax._NEWLINE_Po ponovni vzpostavitvi monarhije leta 1660 in odstranitvi posadke iz Yorka leta 1688, je v mestu prevladalo ni\xc5\xbeje plemstvo in trgovci, pomembni pa so bili tudi duhovniki. Konkurenca iz Leeds in Hulla, skupaj z zamuljevanjem reke Ouse je povzro\xc4\x8dila, da je York izgubljal svoj prevladujo\xc4\x8d polo\xc5\xbeaj kot trgovsko sredi\xc5\xa1\xc4\x8de, ostala pa mu je vloga mesta kot dru\xc5\xbebeni in kulturni center za premo\xc5\xbene severnjake. York ima veliko elegantnih me\xc5\xa1\xc4\x8danskih hi\xc5\xa1:  \xc5\xbeupanska Mansion House in Fairfax House\' iz tega obdobja, prav tako Assembly Rooms (hi\xc5\xa1a Spodnjega doma), gledali\xc5\xa1\xc4\x8de Royal in hipodrom.\n_START_SECTION_\nModerna zgodovina\n_START_PARAGRAPH_\nGeorge Hudson je bil odgovoren za prihod \xc5\xbeeleznice York leta 1839. Pomagal je vzpostaviti York kot glavni \xc5\xbeelezni\xc5\xa1ki center. \xc5\xbdeleznica je bila klju\xc4\x8dna pri \xc5\xa1iritvi tovarne \xc4\x8dokolade Rowntree\'s Cocoa Works, ustanovljene leta 1862. \xc5\xbdeleznice in sla\xc5\xa1\xc4\x8dice so postale dve veliki mestni industriji._NEWLINE_S pojavom turizma je zgodovinsko jedro Yorka postalo eden izmed glavnih mestnih zanimivosti, ki je bil leta 1968 dolo\xc4\x8den kot za\xc5\xa1\xc4\x8diteno obmo\xc4\x8dje.  Obstoje\xc4\x8de turisti\xc4\x8dne znamenitosti so bile dopolnjene z ustanovitvijo nacionalnega \xc5\xbeelezni\xc5\xa1kega muzeja leta 1975 in Vikin\xc5\xa1kim centrom Jorvik leta 1984. Odprtje Univerze v Yorku leta 1963 je pripomoglo k blaginji mesta._NEWLINE_York je leta 2007 zmagal na tekmovanju za najlep\xc5\xa1e turisti\xc4\x8dno mesto v Evropi, leta 2010 pa kon najvarnej\xc5\xa1e mesto za popotnike.\n_START_SECTION_\nGeografija\n_START_PARAGRAPH_\nYork le\xc5\xbei v dolini York, ravninskem podro\xc4\x8dju rodovitne obdelovalne zemlje in meji na hribovje Pennines, narodni park North York Moors in na nizek greben Yorkshire Wolds. Mesto je bilo zgrajeno na soto\xc4\x8dju rek Ouse in Foss na nanosu morene, ostanek zadnje ledene dobe._NEWLINE_V rimskih \xc4\x8dasih so bila okoli\xc5\xa1ka zemlji\xc5\xa1\xc4\x8da med rekama Ouse in Foss mo\xc4\x8dvirnata in s te strani enostavna za obrambo. Mesto je reka Ouse poplavljala, zato ima \xc5\xa1iroko in u\xc4\x8dinkovito mre\xc5\xbeo protipoplavnih nasipov z obzidjem ob reki in dvi\xc5\xbeno pregrado \xc4\x8dez reko Foss, kjer se priklju\xc4\x8di na Ouse pri "Blue Bridge". Oktobra in novembra leta 2000 je York do\xc5\xbeivel najhuj\xc5\xa1e poplave v 375 letih, poplavljenih je bilo ve\xc4\x8d kot 300 domov. Veliko zemlji\xc5\xa1\xc4\x8d v mestu in njegovi okolici je na poplavnih ravnicah preve\xc4\x8d poplavno ogro\xc5\xbeeno za razvoj, razen kmetijstva. Vzdol\xc5\xbe reke Ouse so poplavni travnik, na odprtem svetu izven mesta rastejo travinje.\n_START_SECTION_\nKlima\n_START_PARAGRAPH_\nYork ima zmerno podnebje s \xc5\xa1tirimi razli\xc4\x8dnimi letnimi \xc4\x8dasi. Podnebje v mestu je suho in toplej\xc5\xa1e od ostalega Yorkshira in Humberside regije. Zaradi svoje lokacije je ni\xc5\xbeinski York nagnjen k zmrzali, megli in mrzlih vetrovih pozimi, spomladi in zelo zgodaj poleti. Poleti je povpre\xc4\x8dna najvi\xc5\xa1ja temperatura 22 \xc2\xb0 C. No\xc4\x8di so ob\xc4\x8dutno hladne\xc5\xa1je, minimum srednje vrednosti je 15 \xc2\xb0 C. Povpre\xc4\x8dna temperatura podnevi pozimi je 8 \xc2\xb0 C in 2 \xc2\xb0 C pono\xc4\x8di. Sneg lahko pade v zimskem \xc4\x8dasu od decembra do aprila, vendar se hitro topi. V vla\xc5\xbenih mesecih kot so november, december in januar je povpre\xc4\x8dno 17 dni na mesec s padavinami ve\xc4\x8d kot 0,25 mm. Od maja do julija ima York najve\xc4\x8d sonca, v povpre\xc4\x8dju \xc5\xa1est ur na dan. Najve\xc4\x8d padavin v enem dnevu je bila 88,4 milimetrov.\n_START_SECTION_\nDemografija\n_START_PARAGRAPH_\nV \xc4\x8dasu britanskega popisa prebivalstva leta 2011 je bilo v Yorku 198.051 prebivalcev,  njegova etni\xc4\x8dna sestava je bila 94,3% belcev, v primerjavi z angle\xc5\xa1kim povpre\xc4\x8djem, ki je 85,5%. Prebivalstvo Yorka  je nekoliko starej\xc5\xa1e od nacionalnega povpre\xc4\x8dja.\n_START_SECTION_\nReligija\n_START_PARAGRAPH_\nKr\xc5\xa1\xc4\x8danstvo je religija z najve\xc4\x8djim dele\xc5\xbeem v Yorku s 59,5% (ob popisu 2011)._NEWLINE_V Yorku obstaja 33 aktivnih anglikanskih cerkva, je sede\xc5\xbe nad\xc5\xa1kofa Yorka in \'"Matere Cerkve" - York Minster (Stolnica v Yorku) in upravno sredi\xc5\xa1\xc4\x8de severne province anglikanske cerkve in \xc5\xa1kofije York. York je v rimokatoli\xc5\xa1ki \xc5\xa1kofiji Middlesbrough, ima osem rimokatoli\xc5\xa1kih cerkva in veliko \xc5\xa1tevilo razli\xc4\x8dnih katoli\xc5\xa1kih verskih redov._NEWLINE_Druge kr\xc5\xa1\xc4\x8danske veroizpovedi, ki so aktivne v Yorku so: Versko dru\xc5\xa1tvo prijateljev, ki imajo \xc5\xa1tevilne hi\xc5\xa1e za sre\xc4\x8danja, metodisti znotraj Severne in Ju\xc5\xbene Yor\xc5\xa1ke Metodisti\xc4\x8dne cerkve in Hull District, in Unitaristi. V Yorku obstaja ena mo\xc5\xa1eja, pa tudi britanski Islamisti\xc4\x8dni Misijon -  islamski center. V mestu in okoli Yorka so zastopane razli\xc4\x8dne budisti\xc4\x8dne tradicije.\n_START_SECTION_\nGospodarstvo\n_START_PARAGRAPH_\nYor\xc5\xa1ko gospodarstvo temelji na servisnih dejavnostih, ki je leta 2000 zaposlovala 88,7% ljudi v mestu. Storitvene dejavnosti zaposlujejo v javnem sektorju: zdravstvo, izobra\xc5\xbeevanje, finance, informacijska tehnologija (IT) in turizem, in nudi 10,7% zaposlenih. Turizem je postal pomemben del gospodarstva, saj mesto ponuja veliko zgodovinskih znamenitosti. Leta 2009 je bila York 7. najbolj obiskano mesto v Zdru\xc5\xbeenem kraljestvu in 13. najbolj obiskano od \xc4\x8dezmorskih obiskovalcev. _NEWLINE_Brezposelnost v Yorku je bila nizka le 4,2% v letu 2008 v primerjavi z dr\xc5\xbeavnim povpre\xc4\x8djem Zdru\xc5\xbeenega kraljestva, ki je  5,3%.\n_START_SECTION_\nPromet\n_START_PARAGRAPH_\nMesto Yorku na reki Ouse in v sredi\xc5\xa1\xc4\x8du Vale of York je vedno imel pomemben polo\xc5\xbeaj v  prometnem sistemu. Mesto je rastlo kot re\xc4\x8dno pristani\xc5\xa1\xc4\x8de na soto\xc4\x8dju rek Ouse in Foss. Ouse je bila prvotno reka plimovanja, ki je bila dostopna za morske ladje tistega \xc4\x8dasa. Danes sta obe reki \xc5\xa1e vedno plovni, \xc4\x8deprav je Foss plovna le na kratki razdalji nad soto\xc4\x8djem. Zapornica pri Naburnu ju\xc5\xbeno od Yorka pomeni, da reka Ouse v Yorku nima ni\xc4\x8d ve\xc4\x8d plimovanja.  _NEWLINE_Do konca 20. stoletja se je Ouse uporabljal za prevoz tovora med Yorkom in pristani\xc5\xa1\xc4\x8dem Hull. Danes se uporablja skoraj izklju\xc4\x8dno za hobi._NEWLINE_Kot ve\xc4\x8dina rimskih mest se je York dobro povezoval na dolge razdalje. Mesto le\xc5\xbei na sti\xc4\x8di\xc5\xa1\xc4\x8du cest A19 iz Doncaster do Tynesidea, A59 od Liverpoola do Yorka, A64 iz Leedsa do Scarborougha in A1079 iz Yorka do Hulla. Cesta A64 zagotavlja osnovno povezavo do avtocestnega omre\xc5\xbeja na A1 in avtocesto M1. Avtocest M62 je manj kot 32 km oddaljena in zagotavlja povezavo na Manchester in Liverpool._NEWLINE_Na\xc4\x8drt ulic v zgodovinskem jedru mesta izvira iz srednjeve\xc5\xa1kih \xc4\x8dasov in ni primeren za sodobni promet. Tako so mnoge ceste znotraj mestnega obzidja prepovedane za avtomobile_NEWLINE_York je glavni \xc5\xbeelezni\xc5\xa1ki center, saj je prva linija prispela v letu 1839, torej na za\xc4\x8detku \xc5\xbeelezni\xc5\xa1kega razvoja. \xc5\xbdelezni\xc5\xa1ka postaja je glavni postanek na East Coast Main Line iz Londona v Newcastle in Edinburgh. Traja manj kot dve uri, da pridete do Yorka do Londona,  ima najmanj 25 direktnih vlakov, vsak dan v tednu. _NEWLINE_York ima letali\xc5\xa1\xc4\x8de v nekdanjem RAF Elvington, 11 km  jugovzhodno od sredi\xc5\xa1\xc4\x8da mesta, kjer je sede\xc5\xbe Air Museum Yorkshire. Elvington se uporablja za zasebno letalstvo. _NEWLINE_Javni potni\xc5\xa1ki promet v mestu v veliki meri temelji na avtobusih.\n_START_SECTION_\nArhitektura\n_START_PARAGRAPH_\nYork Minster - Stolnica v Yorku, najve\xc4\x8dja gotska katedrala v severni Evropi dominira nad mestom._NEWLINE_York Castle (grad) je kompleks stavb, ki segajo od srednjeve\xc5\xa1kega stolpa Clifford do  vhoda iz 20. stoletja v grajski muzej (prej zapor) in ima pisano zgodovino. _NEWLINE_Center Yorka je obdan s srednjeve\xc5\xa1kim mestnim obzidjem, ki je priljubljeno sprehajali\xc5\xa1\xc4\x8de. Ta obrambni zid je najpopolnej\xc5\xa1i v Angliji. Ima samo stene postavljene na visokem obzidju,  ohranjeni so vsi glavni prehodi. Del obzidja je \xc5\xa1e od rimske in normanske utrdbe, nekaj je srednjeve\xc5\xa1kega dela, kot tudi obnovljen del iz 19. in 20. stoletja. Celoten krog je pribli\xc5\xbeno 4 km dolg in obdaja povr\xc5\xa1ino 106 ha. Severovzhodni odsek vsebuje del, kjer zidovi nikoli niso obstajali, saj je normanski jarek ob gradu, ki je nastal z zajezitvijo reke Foss, ustvaril tudi jezero, ki je delovalo kot del mestne obrambe. To jezero je bilo kasneje imenovan King\'s Fishpond (Kraljev ribnik), kot je pravica do rib pripadala kroni._NEWLINE_Zna\xc4\x8dilnost centralnega Yorka so Snickelways, ozke poti za pe\xc5\xa1ce, od katerih so mnoge pripeljale do nekdanjih tr\xc5\xa1kih lokacij na Pavement in trg sv. Sampsona. The Shambles (Klavnica) je ozka srednjeve\xc5\xa1ka ulica polna trgovin, butikov in \xc4\x8dajnic. Ve\xc4\x8dina teh prostorov so bile neko\xc4\x8d mesarske trgovine, kavlje in police, iz katerih je viselo mesa je \xc5\xa1e vedno mogo\xc4\x8de videti v kateri od njih. Ulica ima tudi sveti\xc5\xa1\xc4\x8de Margaret Clitherow, vendar ne v hi\xc5\xa1i, kjer je \xc5\xbeivela. Goodramgate ima veliko srednjeve\xc5\xa1kih hi\xc5\xa1, tudi Lady Row z za\xc4\x8detka 14. stoletja, zgrajena za financiranje sklada, za izgradnjo pokopali\xc5\xa1\xc4\x8da ob cerkvi sv. Trojice._NEWLINE_Poleg grajskega muzeja, ima mesto \xc5\xa1tevilne druge muzeje in zgodovinske stavbe, kot so muzej Yorkshire in njegovi muzejski vrtovi, Jorvik Viking Centre, York Art Gallery, Muzej Richarda III., Merchant Adventurers\' Hall,, rekonstruirana srednjeve\xc5\xa1ka hi\xc5\xa1a Barley Hall (v lasti York Archaeological Trust), Fairfax House iz 18. stoletja, Mansion House (zgodovinski sede\xc5\xbe \xc5\xbeupana) in the Treasurer\'s House (v lasti National Trust). National Railway Museum, ki se nahaja tik nad postajo razstavlja najrazli\xc4\x8dnej\xc5\xa1e prometne eksponate in najve\xc4\x8djo zbirko lokomotiv na svetu. V tej zbirki so najhitrej\xc5\xa1a parna lokomotiva LNER 4468 Mallard in svetovno znana 4472 Flying Scotsman, ki je prenovljena. \xc4\x8ceprav je York znan po svoji srednjeve\xc5\xa1ki zgodovini, obiskovalci lahko izvedo tudi o hladni vojni z obiskom Bunkerja, nekdanjega sede\xc5\xbea No. 20 Group of the Royal Observer Corps._NEWLINE_York je znan po svojih \xc5\xa1tevilnih cerkvah in pivnicah. Ve\xc4\x8dina cerkva je iz srednjega veka. St. William\'s College za stolnico in Bedern Hall stran od Goodramgate, so nekdanji kraji za stanovanja kanonikov.\n_START_SECTION_\nPobratena mesta\n_START_PARAGRAPH_\nYork je pobraten z: Dijon, Francija (1953)_NEWLINE__NEWLINE_in M\xc3\xbcnster, Nem\xc4\x8dija (1957).'